Innenfor det amerikanske episkopat er Strickland en av de hardeste kritikerne av forskjellige avgjørelser tatt av pave Frans. Sommeren 2023 forordret Den hellige stol en visitas til bispedømmet Tyler, hvoretter Strickland kom til Roma for diskusjoner med prefekten for Bispedikasteriet, erkebiskop Robert F. Prevost. Visitasen ble foretatt av to amerikanske biskoper: Biskop Dennis Joseph Sullivan av Camden i New Jersey, og emeritert biskop Gerald Frederick Kicanas av Tucson i Arizona.